**Sablon Centropa oktatási anyag készítéséhez**

|  |
| --- |
| **Alapadatok** |
| *Projekt / Óraterv / Feladat címe: Zsidó lét a dualizmus korában Magyarországon*  *Iskola: Gimnázium*  *Város: Miskolc*  *Tanár(ok) neve: Szurmai Bernadett, Szopkó Róbert* |
| **Résztvevő diákok** |
| *Diákok száma: 35*  *Életkor: 14-18*  *Évfolyam: 8, 12* |
| **Pedagógiai célok** |
| *Milyen problémára, kihívásra reflektál a foglalkozás? Mi az óra központi kérdése?*  Milyen körülmények között élt a zsidó középosztály  *Milyen tantervi követelményekhez kapcsolódik az óraterv?*  Ez az időszak már közvetlen hatást gyakorol a jelen társadalmi, gazdasági és politikai viszonyaira, ezért különösképpen alkalmas a problémaközpontú megközelítésre. Az egyes témakörök, témák a korábbiaknál összetettebb feldolgozásra, komplexebb fejlesztésre adnak lehetőséget.  *Milyen tudást, ismeretet szereznek a diákok az óra során?*  A középiskolai történelemtanulás inspirációt nyújt arra, hogy a tanuló felnőttként, a középiskola befejezése után is érdeklődjék a történelem, illetve közéleti kérdések iránt, valamint hozzájárul ahhoz, hogy a tanuló az iskolából kikerülve demokratikus gondolkodású, kisebb-nagyobb közösségeiért felelősséget vállaló polgárrá; a társadalom tevékeny és autonóm tagjává váljék.  *Milyen készségeik, kompetenciáik fejlődnek?*  - önállóan tud használni általános és történelmi, nyomtatott és digitális információforrásokat (tankönyv, kézikönyvek, szakkönyvek, lexikonok, képzőművészeti alkotások, könyvtár és egyéb adatbázisok, filmek, keresők);  – önállóan információkat tud gyűjteni, áttekinteni, rendszerezni és értelmezni különböző médiumokból és írásos vagy képi forrásokból, statisztikákból, diagramokból, térképekről nyomtatott és digitális felületekről  – tud forráskritikát végezni, és különbséget tenni a források között hitelesség, típus é szövegösszefüggés alapján;  képes a szándékainak megfelelő információkat kiválasztani különböző műfajú  forrásokból;  – összehasonlítja a forrásokban talált információkat saját ismereteivel, illetve más források információival és megmagyarázza az eltérések okait;  – képes kiválasztani a megfelelő forrást valamely történelmi állítás, vélemény alátámasztására vagy cáfolására. |
| **Alkalmazott segédanyagok és eszközök** |
| *Milyen segédanyagokra, eszközökre lesz szükség az óra során? (pl. Centropa filmek, interjúk, egyéb) Sorold fel őket minél részletesebben, és ahol lehet, használj linkeket is.*  <https://www.centropa.org/hu/biography/lofflerova-katarina> - Életrajz  <https://www.centropa.org/hu/centropa-cinema/katarina-loefflerova-egy-jo-nyaralas-csodakra-kepes> - Film  Történelem 11., OH-TOR11TB - Tankönyv |
| **A foglalkozás / projekt / feladat menete lépésről lépésre** |
| *Tervezett tevékenységek, időbeosztás:*  1. Előzetes feladatként olvassák el a diákok a linken található életrajz témába vágó részeit  2. 5 +5 perc – A film megtekintése, majd megadott szempontok alapján frontális megbeszélése az életrajz adataival összevetve.  Megfigyelési szempontok:   * Milyen körülmények között élt egy középosztálybeli család? * Milyen szabadidős tevékenységet folytattak?   3. 20+15 perc, kiscsoportos munka - négy-hat diák, a párosokból alakulhat meg-, majd a csoportok beszámolója.  Feladatok:  Vitassátok meg az alábbi kérdéseket (15 perc)!  A csoport szóvivője számoljon be 2-3 percben az osztálynak a megbeszélésetekről!   * Mely városokban élt a család? * Milyen volt a család generációs összetétele? * Milyenek a demográfiai jellemzői a középosztálybeli családoknak? * Milyen oktatásban részesültek a középosztálybeli lányok? * Milyen feladatokat töltött be a nő a családban? * Felvillanó városok: Google maps segítségével bemutató készítése |
| **Végeredmények, produktumok** |
| *Mi az óra eredménye? Elkészül-e valamilyen kézzel fogható produktum?*  Megismerik a tanulók a monarchiabeli középosztály mindennapjait |
| **Dokumentáció** |
| *Dokumentáljátok valamilyen formában az órát (pl. fotók, videók, esszék, stb.)? Ha igen, örömmel vesszük, ha elkülditek nekünk.* |
| **Értékelés** |
| *Hogyan fogod értékelni a diákok munkáját?*  Az óraterv egy projekt része. Öt órán keresztül ismerkednek meg a diákok a dualizmus kori Magyarország különböző társadalmi rétegeinek életével. A projekt zárásakor közösen verbálisan értékeljük az egyes feladatok kidolgozásában való részvetelüket. |
| **Egyéb** |
| *Van-e bármi, amit hasznos tudnunk erről az óratervről?*  *Az óraterv egy projekt feladat része, de önálló óraként is felhasználható, a közép- és emeltszintű érettségire való felkészítés részenként.* |